Bioparc València

Bioparc València és un parc zoològic de València inaugurat el 2008. És gestionat per l'empresa Rain Forest Valencia. S'especialitza en espècies del continent africà. Recrea el paisatge africà amb diferents biomes en què se situen grans hàbitats ocupats pels animals, el disseny amaga les barreres entre el públic i els animals mitjançant el concepte de Zooimmersió. Compta amb 100.000 metres quadrats i s'hi allotgen més de 800 animals de 116 espècies diferents. Història El 1965 es va instal·lar de manera provisional una col·lecció d'animals procedents de circs i col·leccions privades al parc de Vivers de València. L'antic zoo va romandre obert més de quatre dècades amb crítiques per les condicions en les quals es trobaven els animals i finalment va tancar el 2007. El 28 de febrer del 2008 es va obrir el zoològic al Parc de la Capçalera, fitant amb el Jardí del Túria. Entre els animals que hi ha hagut es trobaven la girafa Che, el dril Rafiki, la lleona Sortuda o els elefants Makena i Malik, els primers nascuts al País Valencià. Espècies A continuació es presenta una llista d'algunes de les principals espècies animals i vegetals que es poden trobar en cada hàbitat: Animals Sabana africana Addax (Addax nasomaculatus) Antílop aquàtic (Kobus ellipsiprymnus ellipsiprymnus) Damà roquer (Procavia capensis) Elefant africà (Loxodonta africana) Estruç comú (Struthio camelus) Estruç de coll vermell (truthio camelus camelus) Facoquer (Phacochoerus africanus) Gasela Mhorr (Nanger dama mhorr) Girafa Baringo (Giraffa camelopardalis rothschildi) Hiena ratllada (Hyaena hyaena) Impala (Aepyceros melampus) Lleó d'Angola (Panthera leo bleyenberghi) Mangosta nana (Helogale parvula undulatus) Marabú africà (Leptoptils crumeniferus) Oricterop (Orycteropus afer) Pitó de Seba (Python sebae) Porc espí sud-africà (Hystrix africaeaustralis) Rinoceront blanc (Ceratotherium simum simum) Zebra de Hartmann (Equus zebra Hartmannae) Selva equatorial Boa de Duméril (Acrantophis dumerili) Bongo oriental (Tragelaphus eurycerus isaaci) Búfal vermell (Syncerus caffer nanus) Camaleó pantera (Furcifer pardalis) Cocodril nan (Osteolaemus tetraspis) Dic-dic de Kirk (Madoqua kirkii) Dril (Mandrillus leucophaeus) Goril·la de plana occidental (Gorilla gorilla gorilla) Hipopòtam pigmeu (Choeropsis liberiensis) Lleopard (Panthera pardus kotiya) Llúdria de coll tacat (Hydrictis maculicollis) Porc senglar de riu (Potamochoerus porcus) Talapoin del nord (Miopithecus ogouensis) Ximpanzé (Pan troglodytes verus) Aiguamolls africans Cocodril de Nil (Crocodylus niloticus) Hipopòtam comú (Hippopotamus amphibius) Ofegabous (Pleurodels waltl) Pelicà rosat (Pelecanus rufescens) Illa de Madagascar Flamenc rosat (Phoenicopterus roseus) Fossa (Cryptoprocta ferox) Lèmur de cua anellada (Lemur catta) Lèmur de collar (Varècia variegata variegata) Lèmur de collar roig (Varècia rubra) Lèmur de panxa vermella (Eulemur rubriventer) Lèmur front-roig (Eulemur rufus) Lèmur mangosta (Eulemur mongoz) Plantes Acacia xanthophloea Acacia karroo Ceratonia siliqua Chamaerops humilis Cycas circinalis Cyperus alternifolius Dodonaea viscosa Euphorbia trigona Myrtus communis Phoenix dactylifera Pistacia lentiscus Schinus molle Conservació Un dels principals objectius del parc és treballar en la conservació de les espècies, en aquest context forma part de la WAZA, l'EAZA i l'AIZA, aliances d'institucions zoològiques que s'enfoquen a impulsar la conservació de la biodiversitat, el benestar animal i l'educació ambiental a través d‟estàndards comuns i projectes coordinats. Bioparc participa en diversos programes europeus de conservació (EEP), a través dels quals ha creat grups reproductius d'espècies com el goril·la, l'elefant i el rinoceront. A més, a través de la Fundació Bioparc col·labora amb les institucions locals per dur a terme projectes de cria, protecció i reintroducció d'espècies autòctones, com l'ofegabous i l'òbila comuna. Galeria Referències Enllaços externs Plana oficial del Bioparc Arxivat 2011-01-29 a Wayback Machine. https://www.youtube.com/user/BioparcValencia